

**"Шағын және орта бизнесті қаржыландыру және ауыл тұрғындарына шағын кредит беру үшін "Қаз Агро" АҚ еншілес ұйымдарын кредиттеу" бағдарламасы бойынша бюджеттік кредиттеу шарттарын белгілеу туралы**

***Күшін жойған***

Павлодар облыстық әкімдігінің 2009 жылғы 4 маусымдағы N 121/9 қаулысы. Павлодар облысының Әділет департаментінде 2009 жылғы 12 маусымда N 3138 тіркелген. Күші жойылды - Павлодар облыстық әкімдігінің 2013 жылғы 21 қазандағы N 369/12 қаулысымен

      Ескерту. Күші жойылды - Павлодар облыстық әкімдігінің 21.10.2013 N 369/12 қаулысымен.

      Қазақстан Республикасы Бюджет кодексінің 180-бабына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңы 27-бабының 1-тармағы 4)-тармақшасына, Қазақстан Республикасы Үкіметінің 2009 жылғы 26 ақпандағы N 220 қаулысымен бекітілген Бюджеттің атқарылуы және оған кассалық қызмет көрсету ережесінің 543-тармағына сәйкес облыс әкімдігі **ҚАУЛЫ ЕТЕДІ:**

      1. "Шағын және орта бизнесті қаржыландыру және ауыл тұрғындарына шағын кредит беру үшін "Қаз Агро" ҰБХ" АҚ еншілес ұйымдарын кредиттеу" бағдарламасы бойынша бюджеттік кредиттерді берудің келесі шарттары белгіленсін:

      беру мақсаты – ауылдағы шағын және орта кәсіпкерлік субъектілерін қаржылық қолдау, ауыл тұрғындарын шағын кредиттеумен қ амтамасыз ету;

      кредит мөлшері – 100 млн. теңге;

      кредит валютасы – теңге;

      кредит беру мерзімі – 5 жылға дейін;

      кредитті игеру кезеңі – 2009 жылғы 31 желтоқсан;

      соңғы қарызгер үшін белгіленген сыйақы мөлшерлемесі жылына 10,5% аспайтын мөлшерде, соның ішінде кредит ретінде берілген бюджет қаражаты үшін – жылына бюджет пайдасына аударуға жататыны 1%;

      бір соңғы қарызгерге кредит қаражатын бөлудің ең төменгі сомасы – 300 (үш жүз) айлық есептік көрсеткіш, ең жоғары сомасы – 8000 (сегіз мың ) айлық есептік көрсеткіш.

      2. Осы қаулы алғаш ресми жарияланған күннен кейін он күнтізбелік күн өткеннен соң қолданысқа енгізіледі.

      3. Осы қаулының орындалуын бақылау облыс әкімінің орынбасары Т.Қ. Закарияновқа жүктелсін.

*Облыс әкімі                                Б. Сағынтаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК